OpenLLM-France/wikimedia huggingface dataset:
# Wadsworth (Nevada)

Wadsworth és una concentració de població designada pel cens dels Estats Units a l'estat de Nevada. Segons el cens del 2000 tenia 881 habitants.

## Demografia

Segons el cens del 2000, Wadsworth tenia 881 habitants, 328 habitatges, i 226 famílies La densitat de població era de 91,78 habitants per km².
Dels 328 habitatges en un 36,3% hi vivien nens de menys de 18 anys, en un 36,3% hi vivien parelles casades, en un 23,5% dones solteres, i en un 31,1% no eren unitats familiars. En el 24,1% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,16.
Per edats la població es repartia de la següent manera: un 31,3% tenia menys de 18 anys, un 10,0% entre 18 i 24, un 29,1% entre 25 i 44, un 19,8% de 45 a 64 i un 9,8% 65 anys o més.
L'edat mediana era de 31,4 anys. Per cada 100 dones hi havia 93,63 homes. Per cada 100 dones de 18 o més anys hi havia 93,29 homes.
La renda mediana per habitatge era de 31.198 $ i la renda mediana per família de 32.109 $. Els homes tenien una renda mediana de 24.479 $ mentre que les dones 24.554 $. La renda per capita de la població era de 14.756 $. Aproximadament el 7,2% de les famílies i el 8,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Història

John Ford va filmar en 1924 la pel·lícula The Iron Horse.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wadsworth». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Wadsworth». American Fact Finder. Oficina del Cens dels Estats Units, 15-09-2010.
* ↑ Solomon, Aubrey. The Fox Film Corporation, 1915-1935: A History and Filmography (en anglès). McFarland, 2011, p. 64. ISBN 0786486104.
# Xabier Añoveros Trias de Bes

Xabier Añoveros Trias de Bes (Pamplona, 18 de juny de 1944 - Tui, 4 de setembre de 2024) va ser un advocat espanyol. Fou alumne del Col·legi Casp-Sagrat Cor de Jesús. Doctor en Dret per la Universitat de Barcelona, va iniciar la seva carrera professional com a lletrat de Caixa Catalunya, entitat en la qual va ocupar el càrrec de responsable de l'assessoria jurídica entre 1984 i 1990. El 1982 va fundar el bufet professional Digestum Legal. Va ser conseller de Gas Natural.
Añoveros Trias de Bes va compaginar la seva carrera professional amb l'activitat docent essent professor titular de dret mercantil i professor de sectors financers, ambdós a la Facultat de Dret de la Universitat de Barcelona. Així mateix, va ser professor en els màsters de dret concursal i societats de capital del Col·legi d'Advocats de Barcelona. Va ser autor de quatre llibres i d'una vintena de treballs sobre dret mercantil. Era membre de la Societat Catalana de Bibliòfils, editor de la junta de govern de la Reial Acadèmia de Doctors i membre de la junta del Círculo Ecuestre.
Va ser un dels fundadors de la Unió del Poble Navarrès, partit del qual tenia el carnet número 21.

## Família

Fill de Maria Rosa Trias de Bes i Borràs i del navarrès Julio Añoveros, Xabier Añoveros era germà de Julio Añoveros Trias de Bes, net del jurista i polític Josep Maria Trias de Bes i Giró, besnet de Joan de Déu Trias i rebesnet de Frederic Trias.
Alhora, era cosí germà de Francesc Tusquets, Carles Tusquets, Josep Maria Trias de Bes i Serra i Jaime García Añoveros. També era nebot del bisbe Antonio Añoveros i nebot valencià de Santiago Dexeus i de Josep Maria Dexeus. Es casà amb Julia García-Valdecasas, amb qui tingué tres fills, essent, doncs, gendre de Francisco García-Valdecasas.

## Referències

* ↑ «Xabier Añoveros Trías de Bes, abogado, historiador y escritor» (en castellà), 07-09-2024. [Consulta: 12 setembre 2024].
* 1 2 Cullell i Farràs, 2001, p. 225.
* 1 2 3 4 5 6 «Nuevos consejeros de Gas Natural Fenosa». Gas Natural. Arxivat de l'original el 2015-09-24. [Consulta: 1r gener 2015].
* 1 2 Cullell i Farràs, 2001, p. 226.
* ↑ «Junta de Govern». Reial Acadèmia de Doctors. Arxivat de l'original el 2 de gener 2015. [Consulta: 1r gener 2015].
* ↑ Cullell i Farràs, 2001, p. 32.
* ↑ Cullell i Farràs, 2001, p. 222.
* ↑ «Muere la ex ministra Julia García-Valdecasas». La Vanguardia, 05-02-2009.

## Bibliografia

* Cullell, Pere; Farràs, Andreu. L'oasi català. Barcelona: Planeta, 2001.
# CPython

CPython és un intèrpret per al llenguatge de programació Python. És la implementació per defecte i més emprada. Està escrit en C. A part d'aquesta implementació n'existeixen d'altres com el Jython, escrit en Java, i l'IronPython, que està escrit en C# seguint les especificacions de la Common Language Infrastructure. També existeixen implementacions experimentals, com el PyPy.

## Vegeu també

* Jython
* IronPython
* PyPy

## Referències

* ↑ «Python 3.5.0» (en anglès). python.org. [Consulta: 6 gener 2016].
* ↑ Martelli, Alex. Python in a Nutshell. 2nd edition. O'Reilly, 2006, p. 5–7. ISBN 0-596-10046-9.

## Enllaços externs

* CPython - Lloc web oficial
# COP .357

La COP .357 és una pistola tipus Derringer de quatre canons, que empra el poderós cartutx .357 Magnum. Aquesta pistola amb disparador de doble acció és gairebé el doble d'ampla i substancialment més pesada que una pistola semiautomàtica de 6,35 mm, encara que la seva grandària relativament compacta i potent cartutx fan que sigui una bona elecció com a arma de defensa personal o de reserva policial.

## Construcció i operació de la COP .357

La COP .357 té un disseny i una construcció bastant robusts. Les seves peces són d'acer inoxidable massís. Els cartutxos són carregats en les quatre recambres separades en lliscar una reguarda que fa bascular el conjunt de canons pel seu recarrega. Cada canó té el seu propi percussor. Fa servir un martell intern, que és activat en estrènyer el disparador i copeja un percussor rotatiu que copeja un percussor alhora. La COP .357 funciona de forma similar al pimentero Sharps de cartutxos de percussió anul·lar de la dècada de 1850, en utilitzar un percussor rotatiu intern, que dispara en sèrie cada canó.
Dues queixes freqüents sobre la COP.357 són que és molt pesada per usar-se com a arma de reserva i que el seu disparador és molt pesat d'estrènyer quan es vol disparar amb rapidesa, sent més pesat que el disparador de la majoria de les pistoles modernes.

## Història i producció

Va ser dissenyada per Robert Hillberg, basat en el seu anterior treball amb l'Arma per a Insurgents Hillberg. Va ser fabricada per la desapareguda empresa COP Inc. de Torrance, Califòrnia (COP és l'acrònim de Compact Off-Duty Police). En 1990 va ser fabricada per un breu període per l'American Derringer.
També es va fabricar una versió que disparava el cartutx.22 Màgnum.

## Referències

* 1 2 3 4 Ahern, Jerry. Gun Digest Buyer's Guide to Concealed-Carry Handguns. Iola, Wisconsin: Gun Digest Books, 5 octubre 2010, p. 130–132. ISBN 978-1-4402-1743-2.

## Vegeu també

* Derringer
* Heckler & Koch P11, una pistola subaquàtica de cinc canons.
* Pistola Lancaster, una pistola britànica de canó basculant emprada des de mitjan segle xix fins a la Primera Guerra Mundial.
# Cabana del Catarrí

La Cabana del Catarrí és una cabana agrícola del municipi d'Isona i Conca Dellà, a l'antic terme de Conques, a 511 m d'altitud.
És al sud-oest de la vila de Conques, al costat meridional de la carretera C-1412b i prop d'ella. És a los Plans, al nord de lo Sargar.

## Referències

* ↑ Institut Cartogràfic de Catalunya
# Xavier Torres i Sans

Xavier Torres Sans (Barcelona, 1955) és catedràtic d'Història moderna a la Universitat de Girona. Ha publicat diversos estudis sobre el bandolerisme català del barroc: Els bandolers (s. XVI-XVII) (1991), Nyerros i cadells: bàndols i bandolerisme a la Catalunya moderna (1590-1640) (1993) i el catàleg de l'exposició Torna, torna, Serrallonga (1994). És autor, a més, d'altres treballs de temàtica diversa com ara dels orígens de la masoveria, l'evolució de la draperia i la manufactura tèxtil, i el patriotisme en la Catalunya dels Àustria (s. XVI-XVII). Ha col·laborat en diferents obres d'història catalana: Diccionari d'història de Catalunya (1992) i Història, política, societat i cultura dels Països Catalans, vol. IV (1997), i en revistes com ara Recerques', Historia Social i L'Avenç. Ha editat, juntament amb James Amelang, un fragment del dietari siscentista de Miquel Parets, Dietari d'un any de pesta. Barcelona, 1651 (1989), i ha publicat un estudi titulat: Els llibres de família de pagès. Memòries de pagès, memòries de mas (s. XVI-XVIII) (2000).

## Referències

* ↑ «Xavier Torres i Sans». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Cabusset australià

El cabusset australià (Tachybaptus novaehollandiae) és una espècie d'ocell de la família dels podicipèdids (Podicipedidae) que habita aiguamolls, estanys, llacs i tranquil·les corrents fluvials a Java, illes Petites de la Sonda, illa de Timor, les Moluques, Nova Guinea, illes Salomó meridionals, Vanuatu, Nova Caledònia, Austràlia, Tasmània i Nova Zelanda.
# Woodlawn Park (Oklahoma)

Woodlawn Park és un poble dels Estats Units a l'estat d'Oklahoma. Segons el cens del 2000 tenia 161 habitants.

## Demografia

Segons el cens del 2000, Woodlawn Park tenia 161 habitants, 75 habitatges, i 48 famílies. La densitat de població era de 478,2 habitants per km².
Dels 75 habitatges en un 20% hi vivien nens de menys de 18 anys, en un 61,3% hi vivien parelles casades, en un 1,3% dones solteres, i en un 36% no eren unitats familiars. En el 34,7% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,75.
Per edats la població es repartia de la següent manera: un 18% tenia menys de 18 anys, un 3,7% entre 18 i 24, un 13% entre 25 i 44, un 39,1% de 45 a 60 i un 26,1% 65 anys o més.
L'edat mediana era de 51 anys. Per cada 100 dones de 18 o més anys hi havia 88,6 homes.
La renda mediana per habitatge era de 46.806 $ i la renda mediana per família de 58.750 $. Els homes tenien una renda mediana de 46.250 $ mentre que les dones 33.333 $. La renda per capita de la població era de 43.376 $. Entorn del 6% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodlawn Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Woodlawn Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Xavier Vela Maggi

Xavier Vela Maggi (Tortosa, 7 d'agost de 1989) és una esportista de rem catalano-brasiler.
Va formar-se en el Centre de Tecnificació de Banyoles i al Club de Rem Tortosa. Mesos abans dels Jocs Olímpics de Rio 2016, va decidir canviar la seva nacionalitat esportiva i competir amb el Brasil, el país del seu pare. Va obtenir la classificació olímpica i va participar en la prova de doble scull. Fent parella amb William Giaretton, va finalitzar el torneig en 14a posició. Un any més tard, els dos van ser bronze en el Campionat del Món de Rem celebrat a Sarasota, Florida.
El seu germà gran, Pau, va seguir-li les pases i l'any 2019 va passar a competir sota bandera brasilera. Ambdós van disputar plegats els Jocs Panamericans d'aquell any a Lima (Perú), on van aconseguir la medalla de plata del dos sense timoner, amb un temps de 6:34,38. Aquell any, van ser escollits com els millors esportistes de la Confederació Brasilera de Rem en la gala del Premi Brasil Olímpic.

## Palmarès
### Dos sense masculí (P2-)

* 2017: Medalla de Bronze al Campionat del Món
* 2019: Medalla de Plata als Jocs Panamericans

## Referències

* ↑ Coll, Bernat «Hermanos bajo distinta bandera» (en castellà). El País [Madrid], 16-07-2016. ISSN: 1134-6582.
* ↑ «Xavier Vela Maggi» (en anglès). Olympic Results. COI. [Consulta: 10 maig 2024].
* ↑ «El català Vela és tercer del mundial amb el Brasil». L'Esportiu, 30-09-2017. [Consulta: 10 maig 2024].
* ↑ Ferrando, Jesús. «SORPRESA! Pau Vela (CR Tortosa), remarà per Brasil de cara a les olimpíades de Tòquio». Ebre Digital, 08-08-2019. [Consulta: 10 maig 2024].
* ↑ Plata para los hermanos Vela en los Juegos Panamericanos; article publicat pel Diari de Tarragona el 09/08/2019.
* ↑ «Xavier e Pau Vela Maggi recebem o Prêmio Brasil Olímpico 2019» (en portuguès brasiler). Confederação Brasileira de Remo, 12-12-2019. [Consulta: 10 maig 2024].

## Vegeu també

* Àlex Sigurbjörnsson

## Enllaços externs

* Ficha a la web de la FISA
# Watha

Watha és una població dels Estats Units a l'estat de Carolina del Nord. Segons el cens del 2000 tenia 151 habitants.

## Demografia

Segons el cens del 2000, Watha tenia 151 habitants, 65 habitatges i 44 famílies. La densitat de població era de 64,1 habitants per km².
Dels 65 habitatges en un 24,6% hi vivien nens de menys de 18 anys, en un 56,9% hi vivien parelles casades, en un 7,7% dones solteres, i en un 30,8% no eren unitats familiars. En el 26,2% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,82.
Per edats la població es repartia de la següent manera: un 17,9% tenia menys de 18 anys, un 9,3% entre 18 i 24, un 21,2% entre 25 i 44, un 29,8% de 45 a 60 i un 21,9% 65 anys o més.
L'edat mediana era de 46 anys. Per cada 100 dones de 18 o més anys hi havia 100 homes.
La renda mediana per habitatge era de 37.500 $ i la renda mediana per família de 45.625 $. Els homes tenien una renda mediana de 31.250 $ mentre que les dones 17.083 $. La renda per capita de la població era de 15.654 $. Entorn del 7,7% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Watha». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Watha». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Watford

Watford /ˈwɒtfərd/ és una ciutat i un districte del Hertfordshire, Anglaterra, es troba a 34 km al nord-est del centre oficial de Londres (Charing Cross) i dins dels límits de l'autopista orbital M25. La ciutat es troba al nord del comtat del Gran Londres.
La parròquia rural de Watford cobreix una àrea al sud del districte municipal de Watford (el qual està extensament urbanitzat), al Districte Three Rivers. Les àrees properes, Bushey, Rickmansworth, Kings Langley, Abbots Langley, Oxhey i Leavesden, localitzades en el Districte Three Rivers i els districtes Hertsmere, integren l'àrea del codi postal de Watford.
El recompte oficial més recent estima la població de Watford en 96.800 habitants a mitjans del 2016. El borough tenia 90.301 habitants per al Cens del 2011 i més de 80.000 habitants per al Cens del 2001. L'àrea urbana, que inclou molts del veí Three Rivers, té una població total de 120.960 habitants, sent la 47a àrea urbana més gran d'Anglaterra.
Watford va ser creat com un districte urbà sota l'Acta del Govern Local del 1984, i es va convertir en borough municipal mitjançant la concessió d'un estatut el 1922.

## Suburbis

* Aldenham
* Bushey
* Garston
* Leavesden
* Rickmansworth
* Maple Cross
* Kings Langley,Hertfordshire|Kings Langley
* Abbots Langley
* Radlett
* Oxhey
* South Oxhey

## Fills il·lustres

* Katharine Goodson (1872-1958), pianista.
* Arthur Geoffrey Walker (1909-2001), matemàtic i físic

## Referències

* Information Bulletin Page 1 Arxivat 2007-09-27 a Wayback Machine.
. pdf.

## Enllaços externs

* Watford - Lloc web oficial
# Watkinsonita

La watkinsonita és un mineral de la classe dels minerals sulfurs. Anomenada en honor de David Hugh Watkinson, professor de geologia de la Universitat de Carleton, Ottawa; per les seves investigacions sobre la mobilitat hidrotermal dels elements del grup del platí. És l'anàleg de coure de la litochlebita i es troba relacionada estructuralment amb la berryïta.

## Característiques

La watkinsonita és un element químic de fórmula química Cu₂PbBi₄(Se,S,Te)₈. Cristal·litza en el sistema monoclínic. La seva duresa a l'escala de Mohs és 3,5.
Segons la classificació de Nickel-Strunz, la watkinsonita pertany a «02.H - Sulfosals de l'arquetip SnS, amb Cu, Ag, Fe, Sn i Pb» juntament amb els següents minerals: friedrichita, gladita, hammarita, jaskolskiïta, krupkaïta, lindströmita, meneghinita, pekoïta, emilita, salzburgita, paarita, eclarita, giessenita, izoklakeïta, kobellita, tintinaïta, benavidesita, jamesonita, berryita, buckhornita, nagyagita, aikinita, museumita i litochlebita.

## Formació i jaciments

Va ser descrita en un dipòsit d'urani en vetes juntament amb altres tel·lururs i selenurs. S'ha descrit associada a skippenita, soucekita, claustalita, calcopirita i electra.

## Referències

* ↑ «Watkinsonite» (en anglès). Mindat. [Consulta: 7 novembre 2015].
* ↑ Barthelmy, Dave. «Watkinsonite Mineral Data». [Consulta: 25 maig 2018].
* ↑ «Watkinsonite» (en anglès). Handbook of Mineralogy. Arxivat de l'original el 2019-05-08. [Consulta: 25 maig 2018].
# Cal Nap (Falset)

Cal Nap és una obra de Falset (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular bastit de maçoneria i obra arrebossada i pintada, de planta baixa i tres pisos i cobert per teulada a dos vessants. A la façana s'obren la porta i dues finestres i quatre balcons per planta, els dos centrals units en una balconada al primer nivell. Cal destacar la portalada de pedra i amb la data al centre de l'arc rebaixat, amb bona porta de fusta de dues dernes i sengles portelles. Presenta una decoració a base de motius vegetals que està, en part, malmesa.

## Història

Es tracta d'una construcció que marca l'aparició d'una nova tendència en la tònica constructiva a la localitat: la casa de pisos. Per altra banda, apareix també la incorporació d'elements decoratius, no gaire freqüents a la comarca.

## Referències

* 1 2 «Cal Nap». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].
# Xarlot

«Xarlot» té aquests significats:
* Ornitologia:
** El xarlot o becut és un ocell limícola.
* Cinema:
** Xarlot era l'àlies de l'actor, compositor, productor i director de cinema Charles Chaplin.
# Xarldjin

Xarldjin (en rus: Шарлджин) és un poble (un possiólok) de Calmúquia, a Rússia, segons el cens del 2010 tenia 14 habitants. Pertany al districte municipal d'Oktiabrski.

## Referències

* ↑ «История Калмыкии». Arxivat de l'original el 2015-10-09.
* ↑ «Официальный сайт Администрации Октябрьского районного муниципального образования Республики Калмыкия». Arxivat de l'original el 2014-10-08. [Consulta: 15 agost 2022].
* ↑ «Архивированная копия». Arxivat de l'original el 2015-07-15. [Consulta: 2 abril 2013].
# Burhan al-Mulk

Mir Muhàmmad Amin ibn Xaykh Muhàmmad Nàssir Burhan al-Mulk al-Mussawi (Nixapur finals del segle XVII-Delhi 21 de març de 1739), fou el fundador de la dinastia de nawwab-wazirs d'Awadh a l'Índia (1724-1754).
Va anar a l'Índia en data desconeguda però el 1711 ja estava al servei de Sarbuland Khan, comandant dels Kara-Manikpur. Quan va pujar al tron de Delhi Farrukhsiyar (1713-1719) va arribar a funcionari d'impostos (naib karori). El 1719 va poder sotmetre als zamindars rajputs i jats i fou nomenat comandant de Hindawn Biyana. Va participar en el complot contra l'amir al-umara Husayn Ali Khan Barha, i quan va triomfar va obtenir (1720) el títol de Saadat Khan Bahadur amb grau de 5000 i el comandant de 3000 cavallers. El mateix any fou nomenat governador d'Akbarabad (Agra) i al cap d'un mes (novembre de 1720) va rebre el títol de Bahadur Djang i les insígnies de mahi maratib. El 1722 fou nomenat governador d'Awadh i va sotmetre als shaykhzades de Lucknow; va reorganitzar la província i va incrementar la recaptació i l'emperador Muhammad Shah el va recompensar amb el títol pel que fou conegut, Burhan al-Mulk.
Va establir el seu control sobre tot l'Awadh, aleshores un territori en conflicte, i va castigar els senyor feudals rebels de Benares i Djawnpur. El 1735 va rebre el districte de Korah-Djahanabad, on el senyor local Bhagwant Ray, que causava problemes, va resultar mort en un xoc contra les forces de Burhan. Després va anar a Delhi per servir de prop a l'emperador Muhammad. El 1737 va atacar als marathes que havien ocupat part del Doab, els va derrotar i els va expulsar amb fortes pèrdues; en revenja els marathes van tacar Delhi.
El 1739 Nadir Shah de Pèrsia va envair l'Índia. Burhan va sortir d'Awadh amb 30000 homes i fou atacat abans d'arribar al campament imperial de Karnal, però encara que va perdre part del bagatge, va atacar als perses i, reconegut per un oficial persa nadiu de Nishapur, fou capturat i portat al campament de Nadir. En les negacions de pau després de la victòria de Nadir Shah, es va acordar una indemnització de cinc milions de rupies entre Nadir i Nizam al-Mulk Asaf Djah, representant de l'emperador, i llavors Burhan va suggerir a Nadir, per motius desconeguts, d'augmentar aquesta indemnització.
Deixat en llibertat va poder tornar a Delhi on va morir al cap de poc (21 de març de 1739); la causa de la mort ha donat lloc a especulacions: suïcidi o una ferida mal curada.

## Referències

* Bazmee Ansari, A.S. «Burhān al-Mulk». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 7 de juny de 2016 <http://referenceworks.brillonline.com/entries/encyclopaedia-of-islam-2/burhan-al-mulk-SIM_1546>
# Xenòcrit de Locres

Xenòcrit de Locres (grec antic: Ξενόκριτος, llatí: Xenocritus) fou un músic i poeta grec nadiu de Locres Epizefiris, a la Magna Grècia, que segurament va viure en temps de Licurg. Plutarc diu que era un dels caps de la segona escola de música dòria fundada per Taletes cap al segle viii aC. Diu, tanmateix, que se li adscriuen ditirambes sobre temes heroics. Aristoxen de Tàrent el menciona quan parla dels músics més primitius.
Va ser fundador d'un estil de la poesia lírica, una modificació de l'estil eòlic. Alguns autors, com ara Diògenes Laerci, el consideren l'iniciador dels Λοκρικά ᾁσματα ('Cançons lòcries'), unes odes eròtiques, que van imitar després Safo i Erinna. Es diu que era cec de naixement.

## Referències

* ↑ 1.Xenocritus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1294-1295
# Wharton (cràter)

Wharton és un cràter d'impacte en el planeta Venus de 50,5 km de diàmetre. Porta el nom d'Edith Wharton (1862-1937), escriptora estatunidenca, i el seu nom va ser aprovat per la Unió Astronòmica Internacional el 1985.

## Referències

* ↑ «Wharton». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus